PATVIRTINTA

Progimnazijos direktoriaus

2025 m. vasario mėn. 17 d.

įsakymu Nr. V-25

**VISAGINO ,,GEROSIOS VILTIES“ PROGIMNAZIJOS**

**NAUDOJIMO(SI) MOBILIUOJU TELEFONU MOKYKLOJE TAISYKLĖS**

**BENDROSIOS NUOSTATOS**

1. Visagino ,,Gerosios vilties“ progimnazijos (toliau - Mokykla) naudojimo(si) mobiliuoju telefonu mokykloje taisyklės (toliau – Taisyklės) parengtos vadovaujantis Lietuvos Respublikos sveikatos apsaugos ministerijos 2011 m. rugpjūčio 31 d. pranešimu Nr. 10-(192-11.3)-6626 ,,Dėl atsargumo priemonių taikymo mokyklose siekiant išvengti galimo neigiamo poveikio vaikų sveikatai naudojant mobiliuosius telefonus“, VšĮ „Skaitmeninio etikos centro“ ir „Paramos vaikams centro“ 2020 m. parengtomis gairėmis „Išmaniųjų įrenginių ir interneto naudojimo gairės. Mokykloms ir šeimoms“, Vilniaus Universiteto ir Sveikatos stiprinimo fondo 2022 m. parengta mokslininkų ataskaita „Ilgalaikis ekranų poveikis vaikų fizinei ir psichikos sveikatai“.

2. Šiomis taisyklėmis siekiama:

2.1. sumažinti žalos vaikų sveikatai riziką, irzlumą, atsirandantį vaikams atsitraukus nuo mobiliųjų įrenginių, negebėjimą koncentruoti dėmesio;

2.2. apsaugoti vaikus nuo pavojingo turinio internete, patyčių mokinių ir mokyklos darbuotojų atžvilgiu;

2.3. vykdyti priklausomybės nuo mobiliųjų įrenginių prevenciją;

2.4. užkrinti mokyklos vidaus tvarką.

**Mokyklos administracijai, mokytojams ir tėvams**

1. Progimnazijos mokyklos administracija leidžia naudotis išmaniaisiais įrenginiais visą mokyklos laiką, įskaitant pamokas ir pertraukas, jei tai susiję su ugdymo(-si) tikslais.

2. Pamokų ir pertraukų metu nuo 8.00 iki 15.00 valandos naudojimasis išmaniaisiais įrenginiais asmeniniais tikslais progimnazijoje yra draudžiamas.

3. Prieš pamokas išmanieji įrenginiai paliekami saugoti specialiose „Telefonų dėžutėse“ klasės vadovo kabinete, pasiimami pamokoms pasibaigus. Jei tą dieną klasės vadovo nėra progimnazijoje išmanieji įrenginiai paliekami socialinio pedagogo arba psichologo kabinete.

4. Mokykla turi įvertinti mokinių ir mokyklos bendruomenės poreikius, prireikus – Taisyklių nuostatas koreguoti ir suteikti reikiamas išimtis individualiems atvejams.

5. Tėvai, globėjai, o reikalui esant, ir patys mokiniai gali prašyti administracijos padaryti išimtį, susijusią su 3 punkto nuostata.

6. Mokytojai padeda tėvams (globėjams, rūpintojams) suprasti, kaip ugdyti sveiką, saugų ir atsakingą vaiko naudojimąsi skaitmeniniais įrenginiais.

7. Mokiniui nesilaikant Taisyklių, mokykla neprisiima atsakomybės pakeisti pamestą, pavogtą ar sugadintą telefoną. Išmaniųjų įrenginių saugumas yra mokinių ir jų tėvų atsakomybė.

**Mokiniams**

1. Mokiniai naudojasi išmaniaisiais įrenginiais pamokų metu tik ugdymo tikslais.

2. Prieš pamokas mokinys privalo nustatyti įrenginį „tylos“ režimu ir palikti jį saugoti specialioje „Telefonų dėžutėje“. Pasiimti pamokoms pasibaigus.

3. Mokiniams rekomenduojama naudoti slaptažodžius ar PIN kodus siekiant apsaugoti savo telefoną, kad nebūtų galima juo naudotis tiems, kam nėra suteikta tokia teisė.

4. Jei mokinis pasijuto blogai ir turi susisiekti su artimaisiais, jis turi pirmiausiai kreiptis į savo klasės vadovą, socialinį pedagogą arba psichologą.

5. Be mokytojų leidimo progimnazijos vaizdus įrašinėti draudžiama, įskaitant koncertus, spektaklius ir kitus mokyklos renginius.

6. Netoleruojamas bet kokios rūšies fotografinės ar filmuotos medžiagos naudojimas tyčiojimuisi iš kitų asmenų. Toks elgesys traktuojamas kaip rimtas drausmės pažeidimas.

Bet kokios medžiagos (pvz., komentarų, vaizdų, animacijos), kuri, pagrįstai mokyklos nuomone, laikoma įžeidžiančia ir (arba) skirta tyčiotis, priekabiauti ar įbauginti kitus, paskelbimas tokiose svetainėse kaip „Tik Tok“, „YouTube“, „Facebook“, „Twitter“, „Instagram“, „SnapChat“ ir kt. yra rimtas drausmės pažeidimas. Šiuo atveju neatsižvelgiama, ar tam naudojamas įrenginys yra mokykloje ar kitur, įskaitant mokinio namus.

Naudodamiesi mokyklos Wi-Fi, mokiniai įsipareigoja, jog jie:

• nesisiųs programėlių ir programų.

• neieškos žalingo turinio.

• laikysis draudimo kurti fotografinę, vaizdo ir garso medžiagą mokyklos teritorijoje.

• Daryti mokyklos švenčių garso ir vaizdo įrašus leidžiama tik darbuotojams, atsakingiems už mokyklos renginių viešinimą, į progimnaziją pakviestiems žiniasklaidos atstovams.

• Nesiims neteisėtų veiksmų visais atvejais, kai atsitiktinai susidurs su žalingu ar neteisėtu turiniu, praneš apie tai tinklo administratoriui arba klasės vadovui, socialiniam pedagogui, psichologui.

• Pagarbiai elgsis su kitais interneto vartotojais.

**Mokyklos veiksmai, kai išmaniaisiais įrenginiais naudojamasi netinkamai**

1.Mokyklos personalas turi pranešti apie netinkamo išmaniųjų įrenginių naudojimo atvejus bei juos valdyti vadovaujantis mokyklos politika, kad užkirstų kelią incidentams ateityje bei galėtų suteikti reikiamą pagalbą.

2. Mokiniai, kurie nesilaiko aprašo taisyklių ir naudojasi išmaniaisiais įrenginiais mokykloje, net jeigu tai yra draudžiama, turi atiduoti telefoną mokyklos personalui ir jis bus grąžintas tik baigiantis sutartam laikui.

3. Telefonai, kurie randami mokyklos teritorijoje, atiduodami budėtojui arba budinčiam mokytojui.

4. Jei mokiniai nesilaiko naudojimosi mobiliaisiais telefonais taisyklių:

4.1. pirmą kartą mokinys yra įspėjamas;

4.2. jei mokinys antrą kartą pažeidžia taisykles, mokytojas turi teisę paimti telefoną ir atiduoti jį klasės vadovui arba socialiniam pedagogui. Pasibaigus visoms pamokoms telefonas yra grąžinamas;

4.3. jei mokinys atsisako atiduoti ugdymo metu naudojamą telefoną, problemos sprendimui mokytojas gali kviestis socialinį pedagogą ar mokyklos administracijos darbuotoją. Fiksuojamas drausmės pažeidimo faktas, informuojami tėvai;

4.4. jei mokinys tris kartus pažeidžia naudojimo (si) mobiliaisiais telefonais taisykles, jo elgesys, pasikvietus tėvus, svarstomas Vaiko gerovės komisijos posėdyje.

\_\_\_\_\_\_\_\_\_\_\_\_\_\_\_\_\_\_\_\_